# Бел камен (Ном Лерин)

### от Уикипедия, свободната енциклопедия

  За едноименното село в България вижте Бел камен.

Бел камен
Данни
Население: | 355 (2001)
Надм. височина: | 1 120 м
Геогр. положение: | 40° 40' 60 сев. ш. 21° 26' 60 изт. д.
Пощ. код: |  |
Тел. код: |  |

Бел камен (на гръцки Δροσοπηγή, Дросопиги) е село в Република Гърция, в Дем Кучковени (Перасма), Ном Лерин (Флорина), Област Западна Македония с 355 жители (2001), мнозинството от които арванити. Селото е разположено на 15 километра южно от номовия център Лерин (Флорина) в Нередската планина в подножието на върха Вич (Вици) над селата Долно и Горно Котори.

## [редактиране] История

Бел камен е българско село, което е напуснато от жителите си в размирните времена в края на 18 век. През 19 век в него се заселват албанци християни и малко влашки семейства от Епир. Според Васил Кънчов селото е възстановено около 1840 година от албанци преселници от село Пилкадес, Коницко.[1] В края на 19 век Бел камен е голямо село с християнско гъркоманско албанско и влашко население. Според статистиката на Васил Кънчов ("Македония. Етнография и статистика") в 1900 Бел камен има 560 жители арнаути и 100 жители власи.[2] Цялото население е вярно на Цариградската партиаршия и градчето е крепост на гръцките андарти, воюващи срещу българските чети на ВМОРО.

Бел камен влиза в границите на Гърция след Балканската война през 1912 година. Селото е разрушено и напуснато от жителите си по време на Гръцката гражданска война и затова в преброяването от 1951 година се води без жители. По-късно гръцките власти изграждат 125 къщи, недалече от старото място на селото и заселват във възстановеното село част от върналите се белкаменчани.

Преброявания

- 1913 - 1 364
- 1920 - 770
- 1928 - 752
- 1940 - 765
- 1951 - 0
- 1961 - 581
- 1971 - 421
- 1981 - 364
- 1991 - 327

## [редактиране] Починали в Бел камен

- Васил Чекаларов (1872 - 1913), български революционер

## [редактиране] Бележки

1. ↑ Васил Кънчов. „Македония. Етнография и статистика“. София, 1900.
2. ↑ Васил Кънчов. „Македония. Етнография и статистика“. София, 1900.

Дем Кучковени (Перасма) |
--- | ---
Кучковени (Перасма) | Бел камен (Дросопиги) | Въртолом (Агиос Вартоломеос) | Гара Баница (Статмос Вевис) | Горно Котори (Ано Идруса) | Долно Котори (Идруса) | Крапешино (Атрапос) | Лагино (Триандафилия) | Лесковец (Лептокариес) | Махала (Тропеухос) | Негован (Фламбуро) | Неред (Полипотамо) | Песочница (Амохори) | Плешевица (Колхики)

Тази статия, свързана с Гърция, е все още мъниче. Можете да помогнете на Уикипедия, като я редактирате и я разширите.
Взето от „http://bg.wikipedia.org../../../%D0%B1/%D0%B5/%D0%BB/%D0%91%D0%B5%D0%BB_%D0%BA%D0%B0%D0%BC%D0%B5%D0%BD_%28%D0%9D%D0%BE%D0%BC_%D0%9B%D0%B5%D1%80%D0%B8%D0%BD%29_5eaa.html“.

Категории: Села в Гърция | Арванити | Гъркомани | Ном Лерин | Гръцки мъничета

##### Views

- Статия
- Беседа
- Текуща версия

##### Търсене